પેટ્રોલ અને ડીઝલની કિંમતમાં આજે સતત છઠ્ઠા દિવસે પણ વધારો ઝીંકવામાં આવ્યો હતો. ભારત બંધ રાખવામાં આવ્યાના એક દિવસ બાદ પેટ્રોલ અને ડીઝલની કિંમતમાં ફરી એકવાર વધારો થયો હતો. ભાવ વધારો કરવામાં આવ્યા બાદ દિલ્હી અને મુંબઇમાં પેટ્રોલની કિંમતમાં લીટરદીઠ ૧૪ પૈસાનો વધારો કરવામાં આવ્યો હતો. જ્યારે દિલ્હીમાં ડીઝલની કિંમતમાં ૧૪ પૈસા અને મુંબઇમાં ૧૫ પૈસાનો વધારો થયો હતો. આજે દિલ્હીમાં પેટ્રોલની કિંમત વધીને ૮૦.૮૭ રૂપિયા પ્રતિ લીટર થઇ ગઇ હતી.